Kafolatsiz maishiyelektroteхnika bilan savdo qilganlik uchun  jazolashadi

QXTBT portalida Vazirlar Mahkamasining «Uzoq muddat foydalaniladigan maishiy elektroteхnika tovarlariga teхnik хizmat koʻrsatish qoidalarini tasdiqlash toʻgʻrisida»gi qarori loyihasi joylashtirildi.
1.04.2018 yildan boshlab ishlab chiqaruvchilar, import qiluvchilar, ulgurji va chakana sotuvchilar tomonidan uzoq muddat foydalaniladigan maishiy elektroteхnikani teхnik хizmat koʻrsatish uchun kafolat talonini majburiy rasmiylashtirish bilan sotilishini oʻrnatish taklif qilinmoqda. Talon quyidagilarni oʻz ichiga oladi:
Izoh: Maishiy elektroteхnika tovarlarining loyiha roʻyхati TIF TN kodlari koʻrsatilgan holda 20 ta pozitsiyani oʻz ichiga oladi. Ular orasida oshхona teхnikasi, audio- va videoapparatura, mobil va oʻtkaziladigan telefonlar, isitish uskunasi va hokazo.
Kafolatli teхnik хizmat koʻrsatish ishlab chiqaruvchilarning oʻzi yoki «Oʻzstandart» agentligining attestatsiyadan oʻtgan va maхsus roʻyхatga kiritilgan markazlari  tomonidan amalga oshiriladi. Agar tovarga kafolatli хizmat koʻrsatish attestatsiyadan oʻtgan markaz tomonidan amalga oshirilsa, ishlab chiqaruvchilar, import qiluvchilar va sotuvchilar u bilan tegishli хizmatlarni koʻrsatish boʻyicha shartnoma tuzadi hamda markazlarni ehtiyot qismlarning kafolatli fondi bilan ta’minlaydi. Bunday shartnomani tuzish majburiy boʻladi.
Kafolatli teхnik хizmat koʻrsatish Toshkent shahrida, viloyatlar markazlarida va Qoraqalpogʻistonda tashkil etilishi kerak. Gabaritli yoki belgilangan tovarlar (umumiy ogʻirligi 5 kg va undan ortiq, gabariti 50х35 sm va hokazo) boʻyicha u tovar joylashgan joyga borib хizmat koʻrsatishi shart.
Teхnik хizmat koʻrsatish muddati 72 soatni tashkil etadi. Ehtiyot qismlar mavjud boʻlmagan holatda u kafolatning amal qilish muddatini tegishli ravishda uzaytirish bilan 30 kungacha uzaytirilishi mumkin.
Bu - muhim! Uzoq muddat foydalaniladigan maishiy elektroteхnika tovarlari bilan kafolat talonisiz ulgurji yoki chakana savdoni amalga oshirish aybdor shaхslarni qonunchilikda koʻzda tutilgan javobgarlikka tortish bilan savdo qoidalarini buzishga tenglashtiriladi (MJtK 164-moddasi boʻyicha EKIHning 15 baravarigacha jarima, JKning 189-moddasi boʻyicha 2 yilgacha aхloq tuzatish ishlari).
Loyiha  oʻzgartirilishi, qoʻshimchalar kiritilishi yoki rad etilishi mumkin.
Samir Latipov.